แฟนผมเป็นประจำเดือน ตอนแรกอาการปกติไม่เป็นอะไร พอมาวันที่3 ตอนเช้ายังปกติ พอตอนเที่ยง เขาหนาวสั่นปวดในกระดูกทั้งตัว เป็นเพราะอะไรครับ ควรพบแพทย์หรือเปล่าครับ มีวิธีแก้ไหมครับ
สวัสดีค่ะ อาการหนาวสั่นปวดในกระดูกดังกล่าวมานั้น อาจจะไม่ได้เกี่ยวกับการมีประจำเดือนโดยตรงโดยควรวัดอุณหภูมิร่างกายร่วมด้วย ถ้ามีไข้สูงเกิน 37.8 องศาและหนาวสั่น ในผู้หญิงอาจจะเกี่ยวกับเรื่องกรวยไตอักเสบ อาจมีปัสสาวะแสบขัดร่วมด้วย สาเหตุอื่นๆเช่นไข้จากการติดเชื้อไวรัสไม่จำเพาะเจาะจง ไข้เลือดออก เป็นต้นแนะนำการวัดไข้ดังกล่าวไป หรือถ้ายังมีอาการเรื้อรัง ไม่แน่ใจว่าเป็นอะไร สามารถไปพบแพทย์เพื่อตรวจร่างกายเบื้องต้นควรพักผ่อนให้เพียงพอ อยู่ในที่ที่ไม่เย็นจัดจนเกินไป รับประทานยาแก้ปวด ยาลดไข้ได้